ལྷོ་ནུབ་མི་རིགས་སློབ་ཆེན་གྱི་སློབ་ཁུལ་གསར་བའི་རིག་གཞུང་བགྲོ་གླེང་ཚོགས་རའི་ནང་དུ་བོད་ཡུལ་སོ་སོ་ནས་སླེབས་པའི་དགེ་སློབ་ཧ་ལམ་སྟོང་ཕྲག་གིས་ཐོག་མར་གསོལ་འདེབས་སྨོན་ཚིགཚེ་རབས་རྗེས་འཛིན་མཉམ་དུ་བཏོན་རྗེས།ཐེངས་འདིར་སྐུ་དངོས་སུ་ཕེབས་མ་ཐུབ་པའི་རྒྱལ་ཁབ་ཕྱི་ནང་གི་མཁས་དབང་དུ་མས་རྗེས་དྲན་ཚོགས་འདུར་ཕུལ་བའི་ཕྱག་བྲིས་དང་སྨོན་ཚིག་རེ་རེ་བཞིན་རས་གཞིའི་ངོས་ལ་བསྟན་པ་དེ་དག་ལས།གཙོ་བོ་པཎ་ཆེན་སྐུ་ཕྲེང་བཅུ་གཅིག་པ་ཆོས་ཀྱི་རྒྱལ་བོའི་ཕྱག་ཡིག་ལས་གཞན།པཎ་ཆེན་སྐུ་ཕྲེང་བཅུ་གཅིག་པའི་ཡོངས་འཛིན་དགེ་བཤེས་འཇམ་དབྱངས་རྒྱ་མཚོ་མཆོག་དང་ཨ་ལགས་བསེ་ཚང་བློ་བཟང་དཔལ་ལྡན་མཆོགགུང་ཐང་སྐུ་ཕྲེང་དྲུག་པའི་ཡོངས་འཛིན་དཔལ་ལྡན་རྒྱ་མཚོ་མཆོགཉི་ཧོང་ན་བཞུགས་པའི་རྒྱལ་སྤྱིའི་བོད་རིག་པའི་མཁས་དབང་ཁང་དཀར་ཚུལ་ཁྲིམས་སྐལ་བཟང་སོགས་ཀྱི་སྐུ་འདྲ་དང་གསུང་སྐད་བརྙན་རིས་ལ་ཕབ་ནས་ཡོད།